एसपी ने किया पुलिस थाने का निरीक्षण
जिलापुलिस अधीक्षक संदीप सिंह चौहान ने मंगलवार को आबूरोड सदर पुलिस थाने का वार्षिक निरीक्षण किया। सदर पुलिस थाने पहुंचने पर पुलिस जवानों ने एसपी को गार्ड ऑफ ओनर दिया।
इसके बाद एसपी ने सदर पुलिस थाने के विभिन्न कक्षों का निरीक्षण कर पुलिसकर्मियों से उनकी समस्याएं जानी। उन्होंने मालखाना हथियार गृह के साथ पुरुष महिला बंदी गृह का निरीक्षण किया। इस मौके सदर पुलिस थाने के विभिन्न कमरों में जब्त कर रखी गई अवैध शराब के निस्तारण को लेकर पुलिसकर्मियों ने पुलिस कप्तान को बताया कि जब्त की गई शराब की मात्रा अधिक होने से सदर पुलिस थाने के अधिकांश कमरे शराब से भरे हुए है, जिससे उन्हें कामकाज में परेशानी का सामना करना पड़ता है। निरीक्षण के बाद सदर पुलिस थाने में तैनात मुख्य आरक्षी, सहायक उपनिरीक्षक, उपनिरीक्षक यातायात पुलिस आबूरोड से वार्ता कर उनकी समस्याएं सुझाव जाने। इस मौके सदर थानाधिकारी सुमेरसिंह, शहर थानाधिकारी अरविंद चारण, उपनिरीक्षक नरसिंह राम, यातायात प्रभारी सज्जन सिंह समेत सदर पुलिस थाने के अधिकारी कर्मचारी मौजूद थे।
आबूरोड. पुलिस थाने का निरीक्षण करते एसपी संदीप सिंह।
hin_Deva hin_Deva hin_Deva hin_Deva